标题：礼书
简介
○索隐书者，五经六籍总名也。此之八书，记国家大体。班氏谓之志，志，记也。□正义天地位，日月明，四时序，阴阳和，风雨节，群品滋茂，万物宰制，君臣朝廷尊卑贵贱有序，咸谓之礼。五经六籍，咸谓之书。故曲礼云“道德仁义非礼不成，教训正俗非礼不备，分争辩讼非礼不决”云云。
古史公太史公曰：洋洋○索隐音羊。洋洋，美盛貌。邹诞生音翔。美德乎！宰制万物，役使群众，岂人力也哉？□正义言天地宰制万物，役使群品，顺四时而动，咸有成功，岂藉人力营为哉，是美善盛大众多之德也。故孔子曰“四时行焉，百物生焉”。余至大行礼官，○索隐大行，秦官，主礼仪。汉景帝改曰大鸿胪。鸿胪，掌九宾之仪也。观三代损益，乃知缘人情而制礼，依人性而作仪，其所由来尚矣。
主
还人道经纬万端，规矩无所不贯，诱进以仁义，束缚以刑罚，故德厚者位尊，禄重者宠荣，所以总一海内而整齐万民也。人体安驾乘，□正义时证反。为之金舆错衡以繁其饰；◇集解周礼王之五路有金路。郑玄曰：“以金饰诸末。”○索隐错镂衡扼为文饰也。诗曰“约軧错衡”，毛传云“错衡，文衡也。”□正义为，于伪反。错作“■”，七公反。目好五色，为之黼黻文章以表其能；耳乐钟磬，为之调谐八音以荡其心；口甘五味，为之庶羞酸咸以致其美；◇集解周礼曰：“羞用百有二十品。”郑玄曰：“羞出于牲及禽兽，以备其滋味，谓之庶羞。”郑众曰：“羞者，进也。”情好珍善，为之琢磨圭璧以通其意。故大路越席，集解服虔曰：“大路，祀天车也。越席，结括草以为席也。”王肃曰：“不缘也。”□正义按：括草，蒲草。越，户括反。皮弁布裳，◇集解周礼曰：“王视朝则皮弁之服。”郑玄曰：“皮弁之服，十五升白布衣，积素为裳也。”□正义以鹿子皮为弁也。按：襞积素布而为裳也。朱弦洞越，◇集解郑玄曰：“朱弦，练朱丝弦也。越，瑟底孔。”大羹玄酒，◇集解郑玄曰：“大羹，肉湆不调以盐菜也。玄酒，水也。”所以防其淫侈，救其雕敝。○索隐雕谓雕饰也。言雕饰是奢侈之弊也。是以君臣朝廷尊卑贵贱之序，下及黎庶车舆衣服宫室饮食嫁娶丧祭之分，事有宜适，物有节文。仲尼曰：“禘自既灌而往者，吾不欲观之矣。”◇集解孔安国曰：“禘祫之礼，为序昭穆也，故毁庙之主及群庙之主皆合食于太祖。灌者，酌郁鬯，灌于太祖，以降神也。既灌之後，列尊卑，序昭穆。而鲁逆祀，跻僖公，乱昭穆，故不欲观之。”
斋
遥周衰，礼废乐坏，大小相逾，管仲之家，兼备三归。◇集解包氏曰：“三归，娶三姓女也。妇人谓嫁曰归。”循法守正者见侮於世，奢溢僭差者谓之显荣。自子夏，门人之高弟也，○索隐言子夏是孔子门人之中高弟者，谓才优而品第高也，故论语四科有“文学子游、子夏”是。犹云“出见纷华盛丽而说，入闻夫子之道而乐，二者心战，未能自决”，而况中庸以下，渐渍於失教，被服於成俗乎？孔子曰“必也正名”，於卫所居不合。◇集解论语曰：“子路曰‘卫君待子而为政，子将奚先’？子曰‘必也正名乎’！”马融曰：“正百事之名。”仲尼没後，受业之徒沈湮而不举，或适齐、楚，或入河海，□正义论语云大师挚适齐，亚饭干适楚，鼓方叔入于河，少师阳、击磬襄入于海。鲁哀公时，礼坏乐崩，人皆去也。岂不痛哉！
知疲
至秦有天下，悉内六国礼仪，采择其善，虽不合圣制，其尊君抑臣，朝廷济济，依古以来。□正义秦采择六国礼仪，尊君抑臣，朝廷济济，依古以来典法行之。至于高祖，光有四海，叔孙通颇有所增益减损，大抵皆袭秦故。◇集解应劭曰：“抵，至也。”瓒曰：“抵，归也。”○索隐按：大抵犹大略也。臣瓒以抵训为归，则是大略大归，其义通也。自天子称号□正义称，尺证反。下至佐僚及宫室官名，少所变改。孝文即位，有司议欲定仪礼，孝文好道家之学，以为繁礼饰貌，无益於治，躬化谓何耳，□正义孝文本纪云上身衣弋绨，所幸慎夫人令衣不曳地，帏帐不得文绣，治霸陵皆以瓦器。是躬化节俭，谓何嫌耳，不须繁礼饰貌也。故罢去之。孝景时，御史大夫晁错明於世务刑名，数干谏孝景曰：“诸侯籓辅，臣子一例，古今之制也。今大国专治异政，不禀京师，恐不可传後。”孝景用其计，而六国畔逆，□正义吴、楚、赵、菑川、济南、胶西为六国也。齐孝王狐疑城守，三国兵围齐，齐使路中大夫告天子，故不言七国也。以错首名，天子诛错以解难。□正义上纪买反，下乃惮反。事在袁盎语中。是後官者养交安禄而已，莫敢复议。
斋者太今上即位，招致儒术之士，令共定仪，十馀年不就。或言古者太平，万民和喜，瑞应辨至，□正义辨音遍。乃采风俗，定制作。上闻之，制诏御史曰：“盖受命而王，各有所由兴，殊路而同归，谓因民而作，追俗为制也。议者咸称太古，百姓何望？汉亦一家之事，典法不传，谓子孙何？化隆者闳博，治浅者褊狭，可不勉与！”乃以太初之元改正朔，◇集解应劭曰：“初用夏正，以正月为岁首，改年为太初。”易服色，封太山，定宗庙百官之仪，以为典常，垂之於後云。
古跽
礼由人起。人生有欲，欲而不得则不能无忿，忿而无度量则争，□正义音诤。争则乱。先王恶其乱，故制礼义以养人之欲，给人之求，使欲不穷於物，物不屈於欲，□正义屈，群物反。二者相待而长，是礼之所起也。故礼者养也。稻粱五味，所以养口也；椒兰芬茝，○索隐音止，又昌改反。所以养鼻也；钟鼓管弦，所以养耳也；刻镂文章，所以养目也；疏房床笫几席，所以养体也：集解服虔曰：“箦谓之笫。”○索隐疏谓窗也。□正义疏谓窗也。笫，侧里反。故礼者养也。
知嬉病君子既得其养，又好其辨也。所谓辨者，贵贱有等，长少有差，贫富轻重皆有称也。故天子大路越席，所以养体也；□正义谓蒲草为席，既絜且柔，絜可以祀神，柔可以养体也。侧载臭茝，所以养鼻也；○索隐刘氏云：“侧，特也。臭，香也。茝，香草也。言天子行，特得以香草自随也，其馀则否。”臭为香者，山海经云“臭如蘼芜”，易曰“其臭如兰”，是臭为草之香也。今以侧为边侧，载者置也，言天子之侧常置芳香於左右。前有错衡，所以养目也；◇集解诗云：“约軧错衡。”毛传云：“错衡，文衡也。”和鸾之声，◇集解郑玄曰：“和，鸾，皆铃也，所以为车行节也。韩诗内传曰鸾在衡，和在轼前，升车则马动，马动则鸾鸣，鸾鸣则和应。”服虔曰：“鸾在镳，和在衡。续汉书舆服志曰鸾雀衡也。”□正义皇偘云：“鸾，以金为鸾，悬铃其中，於衡上，以为迟疾之节，所以正威仪行舒疾也。”步中武象，骤中韶濩，所以养耳也；◇集解郑玄曰：“武，武王乐也。象，武舞也。韶，舜乐也。濩，汤乐也。”□正义步犹缓。缓车则和鸾之音中於武象，骤车中於韶濩也。龙旂九斿，所以养信也；◇集解周礼曰：“交龙为旂。”□正义斿音旒。寝兕○索隐按：以兕牛皮为席。□正义兕音似。尔雅云兕似牛。持虎，○索隐持虎者，以猛兽皮文饰倚较及伏轼，故云持虎。刘氏云“画之於旍竿及楯仗等”，以今所见为说也。鲛韅◇集解徐广曰：“鲛鱼皮可以饰服器，音交。韅者，当马腋之革，音呼见反。”○索隐以鲛鱼皮饰韅。韅，马腹带也。弥龙，◇集解徐广曰：“乘舆车金薄璆龙为舆倚较，文虎伏轼，龙首衔轭。”○索隐弥亦音弭，谓金饰衡枙为龙。此皆王者服御崇饰，所以示威武，故云“所以养威”也。此文皆出大戴礼，盖是荀卿所说。刘氏云：“薄犹饰也。璆然，龙貌。璆音虬。”所以养威也。故大路之马，必信至教顺，然后乘之，所以养安也。孰知夫出死要节之所以养生也。○索隐言人谁知夫志士推诚守死，要立名节。仍是养生安身之本，故下云“人苟生之为见，若者必死”，是解上意，言人苟以贪生之为见，不能见危致命，若者必死。若犹如也，言执心为见，如此者必刑戮及身，故云“必死”。下文皆放此也。□正义夫音扶。要音腰。孰知犹审知也。出死犹处死也。审知志士推诚处死，要立名节，若曹沬、茅焦，所以养生命也。孰知夫轻费用之所以养财也，□正义费音芳味反。轻犹薄。言审知尟薄费用则能畜聚，所以养财货也。孰知夫恭敬辞让之所以养安也，□正义言审知恭敬辞让所以养体安身。孰知夫礼义文理之所以养情也。□正义言审知礼义文章道理所以养其情性。此四科，是儒者有礼义，故两得之也。
主叮
人苟生之为见，若者必死；□正义苟，且；若，如此也。言平凡好生之人，且见操节之士，以礼义处死，养得其生有效，如此者必死也。苟利之为见，若者必害；□正义言平凡好利之人，且见利义之士，以轻省费用，养得其财有效，如此者必害身也。怠惰之为安，若者必危；□正义惰，徒卧反。言平凡怠惰之人，且见有礼之士，以恭敬礼让，养得安乐有效，如此者必危亡也。情胜之为安，若者必灭。○索隐覆解上“礼义文理之所以养情也”。□正义胜音叔证反。言平凡好胜之人，且见利义之士，礼义文理，养得其情性有效，如此者必灭亡也。此四科，是墨者无礼义，故两失之也。故圣人一之於礼义，则两得之矣；一之於情性，则两失之矣。故儒者将使人两得之者也，墨者将使人两失之者也。索隐墨者不尚礼义而任俭啬，无仁恩，故使人两失之。易曰“悦以使人，人忘其死”是也。是儒墨之分。□正义分，扶问反。分犹等也。若儒等者是治辨之极，彊固之本，威行之道，功名之总，则天下归之矣。
主伪嬷治辨之极也，彊固之本也
○索隐自此已下，皆是儒分之功也。□正义固，坚固也。言国以礼义，四方钦仰，无有攻伐，故为彊而且坚固之本也。威行之道也，□正义以礼义导天下，天下伏而归之，故为威行之道也。功名之总也。□正义以礼义率天下，天下咸遵之，故为功名之总。总，合也，聚也。王公由之，□正义言由礼义也。所以一天下，臣诸侯也；弗由之，所以捐社稷也。故坚革利兵不足以为胜，○索隐覆上“功名之总也”。高城深池不足以为固，严令繁刑不足以为威。由其道则行，不由其道则废。楚人鲛革犀兕，所以为甲，坚如金石；宛之钜铁◇集解徐广曰：“大刚曰钜。”□正义宛城，今邓州南阳县城是也。音於元反。钜，刚铁也。施，钻如蜂虿，○索隐钻谓矛刃及矢镞也。轻利剽?，□正义上匹妙反，下音速。剽?，疾也。卒如熛风。□正义卒，村忽反。熛，必遥反。熛风，疾也。然而兵殆於垂涉，唐昧死焉；◇集解许慎曰：“垂涉，地名也。”庄蹻起，楚分而为四○索隐?乔音其略反，楚将之名。言其起兵乱後楚遂分为四。按汉志，滇王，庄蹻之後也。□正义以“起”字为绝句。或曰楚庄王苗裔也。按：括地志云“师州、黎州在京西南五千六百七十里。战国楚威王时，庄蹻王滇，则为滇国之地”。楚昭王徙都鄀，楚襄王徙都陈，楚考烈王徙都寿春，咸被秦逼，乃四分也。然昭王虽在庄蹻之前，故荀卿兼言之也。参。是岂无坚革利兵哉？○索隐参者，验也。言验是，楚岂无利兵哉。□正义参，七含反。言蹻、楚国岂无坚甲利兵哉，为其不由礼义，故众分也。其所以统之者非其道故也。汝颍以为险，□正义括地志云：“汝水源出汝州鲁山县西伏牛山，亦名猛山。汝水至豫州郾城县名濆水。尔雅云‘河有澭，汝有濆’，亦汝之别名。颍水源出洛州嵩高县东南三十五里阳乾山，俗名颍山。地理志高陵山，汝出，东南至新蔡县入淮；阳乾山颍水出，东至下蔡入淮也。”江汉以为池，□正义江即岷江，从蜀入，楚在荆州南。汉江从汉中东南入江。四水为楚之险固也。阻之以邓林，◇集解山海经曰：“夸父与日逐走，日入，渴，欲得饮，饮於渭河；不足，北饮大泽；未至，道渴而死。弃其杖，化为邓林。”骃谓邓林後遂为林名。○索隐按：裴氏引山海经，以为夸父弃杖为邓林，其言北饮大泽，盖非在中国也。刘氏以为今襄州南凤林山是古邓祁侯之国，在楚之北境，故云阻以邓林也。缘之以方城。□正义括地志云：“方城，房州竹山县东南四十一里。其山顶上平，四面险峻，山南有城，长十馀里，名为方城，即此山也。”然而秦师至鄢郢，举若振槁。○索隐振，动也，击也。槁，乾叶也。□正义鄢音郾。括地志云：“故城在襄州安养县北三里，古郾子之国，邓之南鄙也。又率道县南九里有故郾城，汉惠帝改曰宜城也。郢城，荆州江陵县东北六里，即吴公子光伐楚，楚平王恐，城郢者也。又楚武王始都郢，纪南故城是也，在江陵北十五里也。”是岂无固塞险阻哉？其所以统之者非其道故也。纣剖比干，囚箕子，为炮格，刑杀无辜，时臣下懔然，莫必其命。○索隐言无人必保其性命。然而周师至，而令不行乎下，不能用其民。是岂令不严，刑不鷟哉？其所以统之者非其道故也。
知戈矛古者之兵，戈矛弓矢而已，然而敌国不待试而诎。◇集解徐广曰：“试，一作‘诫’也。”□正义诎，丘勿反。试，用也。城郭不集，沟池不掘，□正义求勿反，又求厥反。固塞不树，机变不张，然而国晏然不畏外而固者，无他故焉，明道而均分之，□正义分，扶问反。言明儒墨之分，使礼义均等，则下应之如影响耳。时使而诚爱之，则下应之如景响。有不由命者，然後俟之以刑，则民知罪矣。□正义事君以礼义，民有不由礼义者，然後待之以刑，则民知罪伏刑矣。故刑一人而天下服。罪人不尤其上，知罪之在己也。是故刑罚省而威行如流，无他故焉，由其道故也。故由其道则行，不由其道则废。古者帝尧之治天下也，盖杀一人刑二人而天下治。传曰“威厉而不试，刑措而不用”。
古也；天地者，生之本也；先祖者，类之本也；□正义类，种类也。君师者，治之本也。无天地恶生？□正义恶音鸟。无先祖恶出？无君师恶治？三者偏亡，○索隐邹音遍。□正义偏，疋然反。则无安人。故礼，上事天，下事地，尊先祖而隆君师，是礼之三本也。
古骸拔故王者天太祖
◇集解毛诗叙曰：“文武之功起於后稷，故推以配天焉。”诸侯不敢怀，○索隐怀，思也。言诸侯不敢思以太祖配天而食也。又一解，王之子孙为诸侯，不思祀其父祖，故礼云“诸侯不敢祖天子”，盖与此同意。大夫士有常宗，◇集解礼记曰：“别子为祖，继别为宗。百世不迁者，谓别子之後也。”所以辨贵贱。贵贱治，得之本也。郊畴乎天子，○索隐畴，类也。天子类得郊天，馀并不合祭，今大戴礼作“郊止乎天子”是也。止或作“畴”，因误耳。社至乎诸侯，○索隐言天子已下至诸侯得立社。函◇集解音含。○索隐啗音含。含谓包容。诸侯已下至士大夫得祭社，故礼云“大夫成群立社曰置社”，亦曰里社也。邹诞生音啗徒滥反，意义亦通，但不见古文，各以意为音耳。今按：大戴礼作“导及士大夫”，导亦通也。今此为“啗”者，当以导与蹈同，後“足”字失“止”，唯有“口”存，故使解者穿凿也。及士大夫，所以辨尊者事尊，卑者事卑，宜钜者钜，宜小者小。故有天下者事七世，有一国者事五世，有五乘之地者事三世，◇集解郑玄曰：“古者方十里，其中六十四井出兵车一乘，此兵法之赋。”有三乘之地者事二世，◇集解谷梁传曰：“天子至于士皆有庙，天子七，诸侯五，大夫三，士二。始封之者必为其太祖。”有特牲而食者不得立宗庙，◇集解礼记曰：“庶人祭於寝。”所以辨积厚者流泽广，积薄者流泽狭也。
斋阄
大飨上玄尊，俎上腥鱼
◇集解郑玄曰：“大飨，祫祭先王，以腥鱼为俎实，不臑孰之也。”先大羹，贵食饮之本也。大飨上玄尊而用薄酒，食先黍稷而饭稻粱，祭哜先大羹◇集解郑玄曰：“哜，至齿。”而饱庶羞，贵本而亲用也。贵本之谓文，亲用之谓理，两者合而成文，以归太一，是谓大隆。○索隐贵本亲用，两者合而成文，以归太一。太一者，天地之本也。得礼之文理，是合於太一也。隆者，盛也，高也。得礼文理，归于太一，是礼之盛者也。故尊之上玄尊也，□正义皇侃云：“玄酒，水也。上古未有酒，而始之祭但酌水用之，至晚世虽有酒，存古礼，尚用水代酒也。”俎之上腥鱼也，豆之先大羹，一也。索隐尊之上玄尊，俎之上生鱼，豆之先大羹，三者如一，皆是本，故云一也。利爵弗啐也，◇集解郑玄曰：“啐，入口也。”○索隐按：仪礼祭毕献，祝西面告成，是为利爵。祭初未行无算爵，故不啐入口也。成事俎弗尝也，○索隐成事卒哭之祭，故记曰“卒哭曰成事”。既是卒哭之祭，始从吉祭，故受胙爵而不尝俎也。三侑之弗食也，○索隐礼，祭必立侑以劝尸食，至三饭而後止。每饭有侑一人，故有三侑。既是劝尸，故不相食也。大昏之未废齐也，○索隐废齐，谓昏礼父亲醮子而迎之前，故曲礼云“斋戒以告鬼神”，是昏礼有齐也。大庙之未内尸也，始绝之未小敛，一也。○索隐此五者皆礼之初始，质而未备，亦是贵本之义，故云一也。大路之素帱也，◇集解礼记曰：“乘素车，贵其质也。”郑玄曰：“素车，殷辂也。”○索隐帱音稠。谓车盖以素帷，亦质也。郊之麻絻，◇集解周礼曰：“王祀昊天上帝，服大裘而冕。”论语曰：“麻冕，礼也。”孔安国曰：“冕，缁布冠。古者绩麻三十升布以为之。”□正义絻音免。亦作“冕”。丧服之先散麻，一也。◇集解仪礼士丧礼曰：“始死，主人散带，垂之三尺。”礼记曰：“大功已上散带也。”○索隐大路已下，三事相似如一，故云一也。散麻取其质无文饰，亦贵本也。三年哭之不反也，◇集解礼记曰：“斩衰之哭，若往而不反。”清庙之歌◇集解郑玄曰：“清庙谓作乐歌清庙。”一倡而三叹，◇集解郑玄曰：“倡，发歌句者。三叹，三人从叹。”县一钟尚拊膈，◇集解徐广曰：“一作‘搏膈’。”○索隐县一锺尚拊隔。隔，悬锺格。拊音抚。隔，不击其钟而拊其格，不取其声，亦质也。邹氏隔音膊，盖依大戴礼也。而郑礼注云搏，拊柷敔也。朱弦而通越，一也。○索隐大瑟而练朱其弦，又通其下孔，使声浊且迟，上质而贵本，不取其声文。自“三年”已下四事，皆不取其声也。
知礼始凡礼始乎脱
○索隐脱犹疏略也。始，初也。言礼之初尚疏略也。成乎文，○索隐言礼成就有文饰。终乎税。◇集解徐广曰：“一作‘悦’。”○索隐音悦。言礼终卒和悦人情也。大戴礼作“终於隆”，隆谓盛也。故至备，情文俱尽；◇集解徐广曰：“古‘情’字或假借作‘请’，诸子中多有此比。”□正义言情文俱尽，乃是礼之至备也。其次，情文代胜；○索隐音升，又尸证反。或文胜情，或情胜文，是情文更代相胜也。大戴礼作“迭兴”也。其下，复情以归太一。○索隐言其次情文俱失，归心浑沌天地之初，复礼之本，是归太一也。天地以合，日月以明，四时以序，星辰以行，江河以流，万物以昌，好恶以节，喜怒以当。以为下则顺，以为上则明。□正义自“天地”以下八事，大礼之备，情文俱尽，故用为下则顺，用为上则明也。
斋矣哉太史公曰：至矣哉！○索隐已下亦是太史公取荀卿礼论之意，极言礼之损益，以结礼书之论也。立隆以为极，而天下莫之能益损也。本末相顺，○索隐谓礼之盛，文理合以归太一，至礼之杀，复情以归太一。隆杀皆归太一者，是本末相顺也。终始相应，○索隐礼始於脱略，终於税，税亦杀也，杀与脱略，是始终相应也。□正义应，乙陵反，当也。至文有以辨，○索隐言礼之至文，能辨尊卑贵贱，故云有以辨也。至察有以说。○索隐言礼之至察，有以明隆杀损益，委曲情文，足以悦人心，故云有以说也。天下从之者治，不从者乱；从之者安，不从者危。小人不能则也。□正义小人犹庶人也。则，法也。言天下士以上至于帝王，能从礼者则治安，不能从礼者则危乱，庶人据於事，不能法礼也。
知非也礼之貌诚○索隐有本作“恳诚”者，非也。深矣，坚白同异之察，入焉而弱。□正义言礼之貌信深厚矣，虽有邹子坚白同异之辩明察，入於礼义之中，自然懦弱败坏也。其貌诚大矣，擅作典制褊陋之说，入焉而望。○索隐言擅作典制及褊陋之说。入焉，谓入礼则自嗛望知其失。□正义言礼之貌信广大矣，虽有擅作典制褊陋之说，文辞入於礼义之中，自然成淫俗褊陋之言。其貌诚高矣，暴慢恣睢，○索隐恣睢犹毁訾也。轻俗以为高之属，入焉而队。○索隐言訾毁礼者自取队灭也。□正义言礼之貌信尊高矣，虽有暴慢恣睢轻俗以为高之属，入於礼义之中，自然成坠落暴慢轻俗之人。故绳诚陈，◇集解郑玄曰：“诚犹审也。陈，设也，谓弹画也。”则不可欺以曲直；衡诚县，◇集解郑玄曰：“衡，称也。县谓锤也。”□正义县音玄。则不可欺以轻重；规矩诚错，○索隐错，置也。规，车也。矩，曲尺也。□正义错，七故反。则不可欺以方员；君子审礼，则不可欺以诈伪。□正义诈伪谓坚白同异，擅作典制，暴戾恣睢自高也。故陈绳，曲直定；悬衡，轻重分；错规矩，方员□；审礼，诈伪自消灭矣。故绳者，直之至也；衡者，平之至也；规矩者，方员之至也；礼者，人道之极也。然而不法礼者不足礼，谓之无方之民；◇集解郑玄曰：“方犹道也。”法礼足礼，谓之有方之士。礼之中，能思索，○索隐索，求也。谓之能虑；能虑勿易，□正义易谓轻易也。谓之能固。能虑能固，加好之焉，圣矣。□正义好，火到反。言人以得礼之中，又能思审索求其礼，谓之能思虑；又不轻易其礼，谓之能坚固。能虑，能固其礼，更加好之，乃圣人矣。天者，高之极也；地者，下之极也；日月者，明之极也；无穷者，广大之极也；圣人者，道之极也。□正义道谓礼义也。言人有礼义，则为圣人，比於天地日月，广大之极也。
斋索隐以财物为用，以贵贱为文，以多少为异，以隆杀为要。○索隐隆犹厚也。杀犹薄也。文貌繁，情欲省，礼之隆也；文貌省，情欲繁，礼之杀也；文貌情欲相为内外表里，并行而杂，礼之中流也。□正义言文饰情用，表里外内，合於儒墨，是得礼情之中，而流行不息也。君子上致其隆，下尽其杀，而中处其中。□正义中谓情文也。步骤驰骋广骛不外，□正义骛音务。言君子之人，上存文饰，下务减省，而合情文，处得其中，纵有战阵杀戮邪恶，则不弃於礼义矣。三皇步，五帝骤，三王驰，五伯骛也。是以君子之性守宫庭也。○索隐言君子之性守正不慢远行，如常守宫庭也。□正义宫庭，听朝处。喻君子心内常守礼义，若宫庭焉。人域是域，士君子也。○索隐域，居也。言君子之行，非人居亦弗居也。□正义处平凡人域之中，能知礼义之域限，即为士及君子也。外是，民也。○索隐外谓人域之外，非人所居之地。以喻礼义之外，别为它行，即是小人，故云外是人也。於是中焉，房皇周浃，曲得其次序，圣人也。○索隐房音旁。旁皇犹徘徊也。周浃犹周匝。言徘徊周浃，委曲得礼之序，动不失中，则是圣人之行也。故厚者，礼之积也；大者，礼之广也；○索隐言君子圣人有厚大之德，则为礼之所积益弘广也，故曰“甘受和，白受采，忠信之人可以学礼，苟无忠信，则礼不虚道”。然此文皆荀卿礼论也。高者，礼之隆也；明者，礼之尽也。□正义言君子内守其礼，德厚大积广，至於高尊明礼，则是礼之终竟也。此书是褚先生取荀卿礼论兼为之。
知以制
○索隐述赞礼因人心，非从天下。合诚饰貌，救弊兴雅。以制黎甿，以事宗社。情文可重，丰杀难假。仲尼坐树，孙通蕝野。圣人作教，罔不由者。